વિદ્યાવિહાર (ઈસ્ટ)ના ભીમનગર અને આંબેડકરનગરના તાનસા પાઇપલાઇન પાસે આવેલા ૮૫૦ સ્લમ-પરિવારોને ગઈ કાલે BMCએ ચોમાસાના ચાર મહિના માટે અભયદાન આપ્યું છે. એ સમયે આ પરિવારોના પડખે ઊભા રહેલા ઘાટકોપર (ઈસ્ટ)ના વિધાનસભ્ય અને હાઉસિંગ મિનિસ્ટર પ્રકાશ મહેતાએ જનમેદનીને સંબોધતાં કહ્યું હતું કે ‘મને મિનિસ્ટર તમે લોકોએ બનાવ્યો છે. તમારી તકલીફ એ મારી તકલીફ છે. હું ખુરસીનો લાલચુ નથી. તમને ન્યાય ન અપાવી શકું તો એ ખુરસીને લાત મારી દઈશ.’